
ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 298 (1) 

Ίδρυση Ενορίας του Ιερού Ενοριακού Ναού «Αγίου Θαλλελαίου» στην 
Κοινότητα Μελάνων Νάξου της Ιεράς Μητροπόλεως Παροναξίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 36 παρ. 2 του Ν. 590/77 «περί Κατα¬ 
στατικού Χάρτη της Εκκλησίας της Ελλάδος» (ΦΕΚ 146 τ.Α’) σε συν¬ 
δυασμό με τα άρθρα 2 και 3 του 8/79 Κανονισμού της Ιεράς Συνόδου 
της Εκκλησίας της Ελλάδος «περί Ναών και Ενοριών» (Α' 1.1.80). 

2. Τη σύμφωνη γνώμη του Μητροπολιτικού Συμβουλίου της Ιεράς 
Μητροπόλεως Παροναξίας, που περιλαμβάνεται στην αριθμ. 7/4.5.92 
απόφαση αυτού. 

3. Την αριθμ. 20/4.5.92 γνωμοδότηση του Κοινοτικού Συμβουλίου 
Μελάνων. 

4. ΤΗν αριθμ. 312/1992 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας και Θρησκευμά¬ 
των, αποφασίζουμε: 

Άρθρο μόνο 

Ιδρύεται Ενορία του Ιερού Ενοριακού Ναού «Αγίου Θαλλελαίου» στην 
Κοινότητα Μελάνων Νάξου της Ιεράς Μητροπόλεως Παροναξίας. 


Στον Υπουργό Εθνικής Παιδείας και Θρησκευμάτων (αναθέτουμε τη 
δημοσίευση και εκτέλεση του παρόντος Προεδρικού Διατάγματος. 

Αθήνα, 25 Αυγούστου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

■ _ Ο ΥΠΟΥΡΓΟΣ . 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 



ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 299 (2) 

Μετονομασία Ενορίας του Ιερού Ενοριακού Ναού «Εκατονταπυλιανής» 

σε Ιερό Ενοριακό Ναό «Παμμεγίστων» Ταξιαρχών» Παροικίας Πά¬ 
ρου της Ιεράς Μητροπόλεως Παροναξίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 36 παράγρ. 2 του Ν. 590/77 «Περί του Καταστατικού 
Χάρτου της Εκκλησίας της Ελλάδος» (Α' 146) σε συνδυασμό με τα άρ¬ 
θρα 2 και 3 του 8/79 Κανονισμού της Ιεράς Συνόδου της Εκκλησίας 
της Ελλάδος «Περί Ναών και Ενοριών» (Α’ 1/80). 

2. Τη σύμφωνη γνώμη του Μητροπολιτικού Συμβουλίου της Ιεράς 
Μητροπόλεως Παροναξίας, που περιλαμβάνεται στην 2/21.2.92 
Πράξη αυτού. 

3. Την αριθμ. 34/20.4.92 γνωμοδότηση του Δημοτικού Συμβου¬ 
λίου Πάρου. 

4. Την αριθμ. 313/1992 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας και Θρησκευμά¬ 
των, αποφασίζουμε: 

Άρθρο μόνο. 

Μετονομάζεται η Ενορία του Ιερού Ενοριακού Ναού «Εκατονταπυ- 
λιανής» σε Ιερό Ενοριακό Ναό «Παμμεγίστων Ταξιαρχών Παροικίας 
Πάρου της Ιεράς Μητροπόλεως Παροναξίας. 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος Προεδρικού Διατάγματος. 

Αθήνα, 25 Αυγούστου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 300 (3) 

Ίδρυση αεροπορικών σχολών χειριστών αεροσκαφών Πολιτικής Αερο¬ 
πορίας, κανονισμός οργάνωσης και λειτουργίας αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 13 του Ν. 1815/1988 «Κύρωση του 
Κώδικα Αεροπορικού Δικαίου» (Α 250). 

2. Τις με αριθ. 94/1992 και 392 γνωμοδοτήσεις του Συμβουλίου 
της Επικράτειας, με πρόταση του Υπουργού Μεταφορών και Επικοινω¬ 
νιών, αποφασίζουμε: 

ΚΕΦΑΛΑΙΟ Α’ 

Γενικές διατάξεις - Ίδρυση Σχολής 

Άρθρο 1. 

Ορισμοί 

Για την εφαρμογή των διατάξεων του παρόντος διατάγματος νοού¬ 
νται: 

α) Αεροπορική Σχολή χειριστών αεροσκαφών: Το εκπαιδευτικό κέ¬ 
ντρο που είναι εγκατεστημένο εντός ή πλησίον αεροδρομίου ή ελικοδρο¬ 
μίου όπου εκτελείται η εκπαίδευση χειριστών αεροσκαφών. Όπου το 
παρόν Διάταγμα αναφέρεται ο όρος «Σχολή» νοείται Αεροπορική Σχολή 
επαγγελματιών χειριστών αεροσκαφών. 

β) Εγκεκριμένη εκπαίδευση: Η εκπαίδευση που γίνεται βάσει προκα¬ 
θορισμένου προγράμματος εγκεκριμένου από την Υπηρεσία Πολιτικής 
Αεροπορίας (ΥΠΑ). 

γ) Ειδικοί όροι λειτουργίας Σχολής: Οι κατά περίπτωση πρόσθετες 
απαιτήσεις της ΥΓΑ, οι οποίες είναι προσηρτημένες στην άδεια λειτουρ¬ 
γίας της Σχολής. 

δ) Εκμεταλλευόμενος: Το φυσικό ή νομικό πρόσωπο που ασκεί εκμε¬ 
τάλλευση Αεροπορικής Σχολής χειριστών αεροσκαφών. 

ε) Εκπαιδευτικά αεροσκάφη: Τα κατάλληλα για εκπαίδευση πολιτικά 
αεροσκάφη, τα οποία χρησιμοποιούνται σε εκπαιδευτικές πτήσεις μέσα 
στα πλαίσια λειτουργίας Αεροπορικής Σχολής χειριστών αεροσκα¬ 
φών. 

στ) Εκπαιδευτική πτήση: Η πτήση η εκτελούμενη μέσα' στα πλαίσια 
λειτουργίας Αεροπορικής Σχολής αποκλειστικά για εκπαίδευση ή εξά¬ 
σκηση ή εξέταση χειριστών από εκπαιδευτή πτήσεων της Σχολής η 
οποία κατέχει άδεια λειτουργίας για παροχή εγκεκριμένης εκπαίδευσης 
σε χειριστές αεροσκαφών Πολιτικής Αεροπορίας. 

ζ) Εξουσιοδοτημένος εκπρόσωπος ΥΠΑ: Υπάλληλος της ΥΠΑ, ή ιδι¬ 
ώτης, ο οποίος έχει εξουσιοδοτηθεί από την ΥΠΑ για να ασκεί «ορισμέ¬ 
νες αρμοδιότητες, σύμφωνα με τις διατάξεις του παρόντος διατάγματος. 

η) Μαθητευόμενος χειριστής ή μαθητής: Αυτός που είναι εγγεγραμ¬ 
μένος και παρακολουθεί τακτικά μαθήματα σε Σχολή. Μαθητές μπορεί 
να είναι Έλληνες ή Αλλοδαποί. Για την εκπαίδευση αλλοδαπών απαι¬ 
τείται και άδεια της Υ.Π.Α. 

θ) Πτήση εξ όψεως εδάφους: Η πτήση κατά την οποία η αεροναυτιλία 
εκτελείται με τη βοήθεια παρατήρησης χαρακτηριστικών σημείων επί 
του εδάφους. 

ι) Χρόνος εκπαίδευσης σε αεροσκάφος διπλού χειρισμού: Το συνολικό 
χρονικό διάστημα κατά την διάρκεια του οποίου μαθητευόμενος χειρι¬ 
στής αεροσκαφών, εκπαιδεύεται σε πτήση από εκπαιδευτή. 

ια) Χρόνος πτήσης με όργανα: Το συνολικό χρονικό διάστημα κατά 
τη διάρκεια του οποίου ο χειριστής κυβερνά το αεροσκάφος με τη βοή¬ 
θεια αποκλειστικούς των οργάνων αυτού, χωρίς βοήθεια εξωτερικών 
σημείων αναγνώρισης. 

ιβ) Χρόνος πτήσης: Το συνολικό χρονικό διάστημα από της έναρξής 
της δια των ιδίων αυτού μέσων κίνησης, με σκοπό την απογείωση κά¬ 
ποιου αεροσκάφους, μέχρι της μετά το πέρος της πτήσης ακινητοποίη- 
σης τούτου. 

ιγ) Χρόνος πτήσης «μόνος» (δΟΕΟ): Το συνολικό χρονικό διάστημα 
πτήσης, κατά τη διάρκεια του οποίου ο μαθητευόμενος χειριστής είναι ο 
μόνος που επιβαίνει του αεροσκάφους. 

Άρθρο 2. 

Έκταση εφαρμογής - Άδεια. 

1. Οι διατάξεις του παρόντος διατάγματος έχουν εφαρμογή σε Αερο¬ 
πορικές Σχολές επαγγελματιών χειριστών αεροσκαφών, που είναι εγκα¬ 
ταστημένες στην Ελληνική Επικράτεια και παρέχουν αεροπορική εκπαί¬ 
δευση στο έ§αφος και στον αέρα με αεροσκάφη ιδιόκτητα ή μισθωμένα, 


Ελληνικού νηολογίου και σε συνθετικά εκπαιδευτικά μέσα. 

2. Η άδεια για την ίδρυση και λειτουργία Σχολής χειριστών αεροσκα¬ 
φών Πολιτικής Αεροπορίας, χορηγείται από τον Υπουργό Μεταφορών 
και Επικοινωνιών, ύστερα από πρόταση της ΥΠΑ. Απαγορεύεται η λει¬ 
τουργία Σχολής χωρίς την ανωτέρω άδεια ή κατά παράβαση των όρων 
αυτής. 

3. Η κατά την προηγούμενη παράγραφο του άρθρου αυτού άδεια χο¬ 
ρηγείται μόνο σε φυσικά ή νομικά πρόσωπα που πληρούν τις προϋποθέ¬ 
σεις του άρθρου 18 του Ν. 1815/1988, «Κύρωση του Κώδικα Αεροπο¬ 
ρικού Δικαίου» (250Α), όπως αυτό αντικατεστάθη με το άρθρο 40 παρ. 
16 του Ν. 2065/1992 (Α’ 113). Η άδεια αυτή χορηγείται επίσης.και 
σε υπηκόους κρατών μελών της ΕΟΚ, εφ’ όσον αποδεδειγμένα γνωρί¬ 
ζουν επαρκώς την Ελληνική γλώσσα, ή σε νομικά πρόσωπα, οι μετοχές 
των οποίων είναι ονομαστικές και ανήκουν κατά ποσοστό πενήντα ένα 
στα εκατό (51%) τουλάχιστον σε υπηκόους Κρατών μελών της ΕΟΚ 
και τα τρία τέταρτα των μελών του Διοικητικού Συμβουλίου αυτών, οι 
Διευθύνοντες ή Εντεταλμένοι Σύμβουλοι και οι Γ ενικοί Διευθυντές είναι 
υπήκοι Κρατών Μελών της ΕΟΚ και γνωρίζουν επαρκώς την Ελληνική 
γλώσσα, της επάρκειας διαπιστουμένης δια τίτλου σπουδών ελληνικού 
εκπαιδευτικού ιδρύματος Ανωτέρας ή Ανωτάτης βαθμίδας (ΑΕΙ ή 
ΤΕΙ), ελλείψει δε τέτοιου τίτλου σπουδών η επάρκεια της γλωσσομά¬ 
θειας διαπιστώνεται δι’ εξετάσεως του υποψηφίου από τριμελή επιτροπή 
υπαλλήλων της Υπηρεσίας Πολιτικής Αεροπορίας, τα μέλη της οποίας 
ορίζονται με απόφαση του Υπουργού Μεταφορών και Επικοινωνιών. 

Τα μαθήματα θα γίνονται στην Ελληνική γλώσσα και για όλες τις 
λειτουργίες της Σχολής θα χρησιμοποιείται η Ελληνική γλώσσα. Κατ’ 
εξαίρεση μαθήματα τεχνικής φύσεως μπορούν να διδάσκονται στην Αγ¬ 
γλική γλώσσα. 

4. Η άδεια ίδρυσης και λειτουργίας αεροπορικής Σχολής χορηγείται 
μετά από αίτηση από τον εκμεταλλευόμενο, ο οποίος θα πρέπει να απο¬ 
δείξει ότι η υπό ίδρυση Σχολή πληροί τις αναγκαίες προϋποθέσεις και 
απαιτήσεις και ότι μπορεί να παράσχει αεροπορική εκπαίδευση, σύμ¬ 
φωνα με τις διατάξεις του παρόντος και τους ειδικούς όρους λειτουργίας 
της. 

Με την αίτηση υποβάλλονται το Εγχειρίδιο Οργάνωσης και Λειτουρ¬ 
γίας ως και Εκπαίδευσης της Σχολής. 

5. Η άδεια ίδρυσης και λειτουργίας της Σχολής, ισχύει, εφόσον πλη- 
ρούνται οι προϋποθέσεις των διατάξεων του παρόντος διατάγματος. Σε 
περίπτωση παράβασης ή απόκλισης από αυτές η άδεια λειτουργίας 
μπορεί να ανασταλεί ή να ανακληθεί με αιτιολογημένη απόφαση του 
Υπουργού Μεταφορών και Επικοινωνιών. 

6. Η αίτηση για χορήγηση άδειας ίδρυσης και λειτουργίας Αεροπορι¬ 
κής Σχολής χειριστών αεροσκαφών συνοδεύεται από παράβολο εκατό 
χιλιάδων (100.000) δρχ. Τούτο δύναται να αναπροσαρμόζεται με από¬ 
φαση του Υπουργού Μεταφορών και Επικοινωνιών. Η αίτηση υποβάλ¬ 
λεται στην ΥΠΑ σαράντα πέντε (45) τουλάχιστον ημέρες πριν από την 
ημερομηνία που πρόκειται η σχολή να λειτουργήσει. 

7. Ο εκμεταλλευόμενος υποχρεούται στην αίτηση να αναφέρει την 
ακριβή διεύθυνση των εγκαταστάσεων της υπό ίδρυση Σχολής. Αν ο 
εκμεταλλευόμενος δεν διαθέτει ιδιόκτητο ή ιδιωτικό αεροδρόμιο, η ΥΠΑ 
μπορεί να επιτρέψει την εγκατάσταση Σχολής σε Κρατικό Πολιτικό Αε¬ 
ροδρόμιο, η σε τοποθεσία πλησίον αυτών σύμφωνα με την ισχύουσα νο¬ 
μοθεσία και εφ’ όσον κατά την κρίση της ΥΠΑ δεν θα παρεμποδίζονται 
οι πτήσεις των αεροσκαφών που εκτελούν δημόσιες μεταφορές. 

8. Απαγορεύεται η χρησιμοποίηση αεροσκαφών σε εκπαιδευτικές 
πτήσεις χωρίς άδεια ή κατά παράβαση των όρων και περιορισμών της 
χορηγηθείαης άδειας από την ΥΠΑ. 

9. Απαγορεύεται να γίνεται εκμετάλλευση εκπαιδευτικών αεροσκα¬ 
φών κατά παράβαση των ειδικών όρων τεχνικής εκμετάλλευσης εκπαι¬ 
δευτικών αεροσκαφών, που εκδίδονται, συμπληρώνονται ή τροποποιού¬ 
νται από την ΥΠΑ, εφ’ όσον απαιτείται. 

10. Οι ειδικοί όροι τεχνικής εκμετάλλευσης εκπαιδευτικών αεροσκα¬ 
φών αεροπορικής σχολής περιλαμβάνουν: 

α) Περιορισμούς σε ότι αφορά την εκμετάλλευση αεροδρομίων, ελικο¬ 
δρομίων και πεδίων προσγείωσης. 

β) Περιορισμούς Εναερίων χώρων. 

γ) Απαιτήσεις σχετικές με τον εξοπλισμό των εκπαιδευτικών αερο¬ 
σκαφών. 

δ) Χρονικούς περιορισμούς επιθεωρήσεων σκαφών, κινητήρων, ελί¬ 
κων, οργάνων, παρελκουμένων και γενικά εξοπλισμού αεροσκαφών. 

ε) 'Αλλα στοιχεία, τα οποία μπορεί να καθορίσει η ΥΠΑ για να καλυ¬ 
φθούν ειδικές ανάγκες ή περιπτώσεις που αφορούν την ασφάλεια των 
πτήσεων. 

11.0 εκμεταλλευόμενος Αεροπορική Σχολή υποχρεούται να ενημε¬ 
ρώνει το προσωπικό του, για το περιεχόμενο, την τήρηση και την εφαρ¬ 
μογή των ειδικών όρων τεχνικής εκμετάλλευσης, σε σχέση με τις ευθύ¬ 
νες και τα καθήκοντα κάθε ενός στον τομέα αρμοδιοτήτων του. Ειδικώ- 
τερα ο εκμεταλλευόμενος υποχρεούται να λαμβάνει τα κατάλληλα μέ¬ 
τρα και να εξασφαλίζει ότι το εκπαιδευτικό και λοιπό προσωπικό, γνω¬ 
ρίζει τους νόμους, τοις Κανονισμούς και τις διαδικασίες που έχουν 
σχέση με την εκτέλεση των αντιστοίχων καθηκόντων του και ότι συμ- 
μορφούται προς αυτούς. 

12.0 εκμεταλλευόμενος ευθύνεται για την σωστή άσκηση της τεχνι¬ 
κής εκμετάλλευσης των εκπαιδευτικών αεροσκαφών του και τη λειτουρ¬ 
γία της Σχολής. Προς τούτο πρέπει να λαμβάνει τα αναγκαία μέτρα, να 
ασκεί τους απαραίτητους ελέγχους και να βεβαιώνεται ότι η λειτουργία 
της Σχολής γίνεται σύμφωνα με την άδεια και τους ειδικούς όρους τε¬ 
χνικής εκμετάλλευσης καθώς και ότι πληρούνται οι απαιτήσεις του πα¬ 
ρόντος Διατάγματος. 

13. Ο έλεγχος για την σωστή εφαρμογή των διατάξεων του παρό¬ 
ντος Διατάγματος γίνεται από την ΥΠΑ. Για το σκοπό αυτό ο εκμεταλ¬ 
λευόμενος υποχρεούται να επιτρέπει στους εξουσιοδοτημένους εκπρο¬ 
σώπους της ΥΠΑ, την άσκηση ελέγχου, ο οποίος εκτείνεται σε όλες τις 
φάσεις και τα στάδια της λειτουργίας της Σχολής. 

ΚΕΦΑΛΑΙΟ Β'. 

Οργάνωση και λειτουργία Σχολής 

Άρθρο 3. 

Επάρκεια Σχολής 

Για τη χορήγηση της κατά το άρθρο 2 του παρόντος άδειας ίδρυσης 
και λειτουργίας Αεροπορικής Σχολής χειριστών αεροσκαφών, ο εκμε¬ 
ταλλευόμενος πρέπει να αποδείξει στους εξουσιοδοτημένους εκπροσώ¬ 
πους της ΥΠΑ ότι η Σχολή είναι ικανή να λειτουργεί και να εκτελεί εκ¬ 
παιδευτικές πτήσεις κατά τρόπο ασφαλή και ικανοποιητικό. Ειδικώτερα 
ο εκμεταλλευόμενος πρέπει να αποδείξει ότι η Σχολή διαθέτει: 

α) Εκπαιδευτικό Κέντρο που να πληροί τις απαιτήσεις του, παρόντος 
διατάγματος. 

β) Οργάνωση, επάρκεια και καταλληλότητα μέσων και προσωπικού 
σε βαθμό που να ανταποκρίνεται στην πράξη στις ειδικές συνθήκες 
άσκησης του έργου της Σχολής. 

γ) Κανονισμό λειτουργίας της Σχολής. 

δ) Μέσα και ευκολίες για τη συντήρηση των αεροσκαφών καθώς και 
για τον ανεφοδιασμό των με καύσιμα. 

ε) Αεροσκάφη πτητικώς ικανά και κατάλληλα για το είδος των πτή¬ 
σεων που προορίζονται. 

στ) Χειριστές που είναι κάτοχοι των απαιτουμένων σε ισχύ πτυχίων, 
ικανοτήτων και ειδικοτήτων και αξιοποιημένοι για εκπαιδευτικές πτή¬ 
σεις, σύμφωνα με τις απαιτήσεις του παρόντος διατάγματος. 

ζ) Τεχνικό προσωπικό συντήρησης, που να κατέχει πτυχία με τις ειδι¬ 
κότητες και ικανότητες που απαιτούνται και βοηθητικό προσωπικό για 
την εξυπηρέτηση και συντήρηση των αεροσκαφών της Σχολής. 

η) Εκπαιδευτές εδάφους που να είναι κάτοχοι των κατά περίπτωση 
πτυχίων και αξιολογημένοι σύμφωνα με τις απαιτήσεις του παρόντος 
διατάγματος. 

θ) Διοικητικό προσωπικό επαρκές και κατάλληλα εκπαιδευμένο και 
ενημερωμένο για την τήρηση των απαιτήσεων του παρόντος διατάγμα¬ 
τος. 

ι) Απομιμητή ή απομιμητές πτήσεων κατάλληλους για την παρεχό¬ 
μενη εκπαίδευση και εγκεκριμένους από την ΥΠΑ. 

ια) Κατάλληλα εκπαιδευτικά βοηθήματα που να καλύπτουν όλο το 
φάσμα της θεωρητικής και πρακτικής εκπαίδευσης εδάφους. 

ιβ) Μέσα πυροπροστασίας αεροσκαφών και εγκαταστάσεων και προ¬ 
σωπικό εξειδικευμένο στην κατάσβεση φωτιάς σε αεροσκάφη και εγκα- 
στάσεις. 

ιγ) Εγχειρίδιο Τεχνικής Εκμετάλλευσης και Εκπαίδευσης ως και Βι¬ 
βλίο Εντολών. 

ιδ) Προσωπικό μητρώο μαθητευόμενου χειριστή αεροσκαφών που 
περιλαμβάνει και τα στοιχεία εκπαίδευσής του. 

Άρθρο 4 

Εγχειρίδιο τεχνικής εκμετάλλευσης 

1. Για τη χρήση και καθοδήγηση του προσωπικού που ασχολείται 
στον τομέα της τεχνικής εκμετάλλευσης, μέσα στα πλαίσια αεροπορικής 
σχολής εκμεταλλευόμενος εκδίδει εγχειρίδιο τεχνικής εκμετάλλευσης 
αεροπορικής σχολής, το οποίο αναθεωρείται και ενημερώνεται. Η συ¬ 


γκρότηση και η διάταξη της ύλης του εγχειριδίου πρέπει να είναι τέτοια 
ώστε να είναι εύκολη η αναθεώρηση και συμπλήρωσή του. Κάθε σελίδα 
πρέπει να είναι αριθμημένη και να φέρει την ημερομηνία της έκδοσης 
της ή της τελευταίας τροποποίησης., 

2. Το περιεχόμενο του εγχειριδίου πρέπει να είναι σύμφωνο προς τους 
νόμους και κανονισμούς πολιτικής αεροπορίας, την άδεια και τους ειδι¬ 
κούς όρους εκμετάλλευσης Αεροπορικής Σχολής και να περιέχει τις 
απαραίτητες πληροφορίες, οδηγίες και στοιχεία τα οποία θα βοηθήσουν 
το προσωπικό, να ασκεί τα καθήκοντά του, κατά τρόπο ασφαλή και ικα¬ 
νοποιητικό και να εκπληρώνει τις υποχρεώσεις που έχει αναλάβει. Ειδι¬ 
κότερα στο εγχειρίδιο πρέπει να περιέχονται: 

α) Γενικά θέματα (Τόμος I). 

1. Κατάλογος και περιγραφή όλων των θεμάτων κάθε τόμου. 

2. Διοίκηση - αρμοδιότητες και άσκηση διοίκησης. 

3. Ευθύνες διοίκησης και διοικητικού προσωπικού. 

4. Πειθαρχία μαθητών, πειθαρχική δικαιοδοσία και πειθαρχικά μέ¬ 
τρα. 

5. Έγκριση - εξουσιοδότηση εκτέλεσης των πτήσεων. 

6. Προετοιμασία προγράμματος πτήσεων (περιορισμοί αριθμού πτή¬ 
σεων λόγω καιρού). 

7. Διακυβέρνηση αεροσκαφών - ευθύνη Κυβερνήτου. 

8. Μεταφορά προσώπων της Σχολής. 

9. Σήματα, Πιστοποιητικά και Εγχειρίδια αεροσκαφών και όροι τή¬ 
ρησής τους. 

10. Προσόντα ιπταμένου προσωπικού. 

11. Μητρώα πτυχίων, ικανοτήτων και ειδικοτήτων. 

12. Καταχωρήσεις ανανέωσης πτυχίων, ικανοτήτων και ειδικοτή¬ 
των. 

13. Χρόνος πτήσης, απασχόλησης και ανάπαυσης ιπταμένου προσω¬ 
πικού και μαθητών. 

14. Ατομικά βιβλιάρια πτήσης - Τήρησή τους και καταχώρηση χρό¬ 
νων πτήσης. 

15. Εγχειρίδια συντήρησης, Τεχνικές Οδηγίες ΥΠΑ κ.λπ. ως και τε¬ 
χνικά μητρώα αεροσκαφών. 

16. Σχεδίαση πτήσης (γενικά). 

17. Παρακολούθηση πτήσεων (γενικά) - εξοπλισμός, ραδιοσυχνότη¬ 
τες, που χρησιμοποιούνται από τα αεροσκάφη της Σχολής, διακινδυνεύ¬ 
σεις, ατυχήματα και συμβάντα, χειριστές ασφαλείας κ.λπ. ως και ανα¬ 
γκαίες διαδικασίες και οδηγίες σχετικά με την αντιμετώπιση καταστά¬ 
σεων επειγούσης οινάγκης σε πτήση και στο έδαφος. 

β) Τεχνικά θέματα (Τόμος II) 

1. Συνοπτική περιγραφή χρησιμοποιουμένων αεροσκαφών. . 

2. Χειρισμός αεροσκαφών, πίνακες ελέγχου διαδικασιών πτήσης 
(ΟΗΕΟΚ ΓΙ5Τ), περιορισμοί, πτητικής λειτουργίας. 

3. Διαδικασίες επείγουσας ανάγκης. 

4. Ραδιοτηλέφωνα και ραδιοναυτιλιακά βοηθήματα. 

γ) Θέματα σχεδίασης πτήσης (Τόμος III) 

1. Επιδόσεις αεροσκαφών. 

2. Σχεδίαση πτήσης (καύσιμα, ελάχιστο ύψος ασφαλείας, ναυτιλια¬ 
κός εξοπλισμός κ.λπ. 

3. Φόρτωση (βάρος, ζυγοστάθμιση, περιορισμοί). 

4. Μετεωρολογικά ελάχιστα με εκπαιδευτή. 

5. Μετεωρολογικά ελάχιστα μαθητή ΜΟΝΟΣ (50Γ0) σε διάφορα 
στάδια της εκπαίδευσης. 

6. Διαδρομές και περιοχές εκπαίδευσης. 

δ) Θέματα εκπαίδευσης ιπταμένου προσωπικού (Τόμος IV) 

1. Ανάθεση καθηκόντων σε άτομα υπεύθυνα για την τήρηση των 
απαιτήσεων εκπαίδευσης και της αποδοτικότητας του ιπταμένου προ¬ 
σωπικού της Σχολής. 

2. Αρχική εκπαίδευση. 

3. Επαναληπτική εκπαίδευση. 

4. Τυποποίηση εκπαίδευσης. 

5. Έλεγχοι ικανότητας. 

6. Προαγωγική εκπαίδευση. 

7. Έλεγχοι προαγωγικής ικανότητας. 

8. Συμβούλια εκπαιδευτικά και ικανοτήτων. 

3. Αντίτυπα του εγχειριδίου τεχικής εκμετάλλευσης αεροσκαφών αε¬ 
ροπορικής σχολής καθώς και οι τροποποιήσεις και προσθήκες που γίνο¬ 
νται κατά καιρούς σ’ αυτό διανέμονται: 

α) Στην Υπηρεσία Πολιτικής Αεροπορίας. 

β) Στους χειριστές εκπαιδευτές των αεροσκαφών του εκμεταλλευομέ- 
νου και ., . ; 

γ) Σε κάθε άλλο αρμόδιο πρόσωπο, που εμπλέκεται στο κύκλωμα της 

τεχνικής εκμετάλλευσης μέσα στα πλαίσια λειτουργίας της Σχολής. 

4. Ο εκμεταλλευόμενος υποχρεούται να καθιερώσει σύστημα με το 
οποίο θα βεβαιούται ότι οι τροποποιήσεις και συμπληρώσεις που γίνο¬ 
νται κάθε φορά έχουν ληφθεί από τους κατόχους του εγχειριδίου. 

Άρθρο 5 

Αεροσκάφη, Απαιτήσεις, Εξοπλισμός 

Αεροσκάφη που χρησιμοποιούνται από Αεροπορική Σχολή για την 
παροχή εγκεκριμένης εκπαίδευσης πρέπει να πληρούν τις κατωτέρω 
απαιτήσεις και να έχουν εγκριθεί από την ΥΠΑ για το σκοπό αυτό: 

1. Σε κάθε αεροσκάφος πρέπει να υπάρχουν: 

α) Σε ισχύ πιστοποιητικό πτητικής ικανότητας για την κατηγορία και 
ομάδα που ανήκει το αεροσκάφος. 

β) Πιστοποιητικό εγγραφής στα Μητρώα ελληνικών πολιτικών αερο¬ 
σκαφών και γραμμένα σ’ αυτό τα Σήματα Εθνικότητας και Νηολόγη¬ 
σης. 

2. Η συντήρηση για τη διατήρηση της πτητικής ικανότητας του αε¬ 
ροσκάφους πρέπει να γίνεται σύμφωνα με τους σε ισχύ Κανονισμούς περί 
Πτητικής Ικανότητας και Συντήρησης Αεροπλάνων, τις οδηγίες του κα- 
τασκευαστού και τις Τεχνικές Οδηγίες της ΤΠΑ. 

3. Να αναφέρονται τα αεροσκάφη στους ειδικούς όρους τεχνικής 
εκμετάλλευσης της Αεροπορικής Σχολής του εκμεταλλευομένου. 

4. Να πληρούν τις κατωτέρω ελάχιστες απαιτήσεις: 

α) Να είναι εξοπλισμένα με διπλά χειριστήρια πτήσης για χρήση από 
τον εκπαιδευτή και το μαθητή. 

β) Να είναι εξοπλισμένα με τα απαραίτητα όργανα για να μπορούν οι 
χειριστές να διατηρούν το ίχνος πτήσης, να εκτελούν κατά την πτήση 
τους απαιτούμενους ελιγμούς και διαπιστώνουν την τήρηση των περιο¬ 
ρισμών πτητικής λειτουργίας. 

γ) Τα χειριστήρια αντισταθμιστικών επιφανειών, τροχοπεδών, πτε¬ 
ρυγίων καμπυλότητας και του συστήματος προσγείωσης (εφόσον το σύ¬ 
στημα είναι ανασυρόμενο) καθώς και τα χειριστήρια ελέγχου κινητήρος, 
καυσίμου και των. πυροσβεστικών μέσων του θαλάμου διακυβέρνησης 
πρέπει να, είναι διπλά, ή να είναι τοποθετημένα έτσι ώστε να είναι προ¬ 
σιτά και στον εκπαιδευτή και το μαθητή όταν κάθονται κανονικά στις 
συνήθεις θέσεις τους, με τις ζώνες ασφαλείας του καθίσματος και τους 
διαγώνιους ιμάντες ώμου ή τους ιμάντες ασφαλείας δεμένους. 

5. Να διαθέτουν τουλάχιστον ένα πομποδέκτη νΗΡ, ελεγχόμενος 
από τις θέσεις του μαθητή και του εκπαιδευτή. Αεροσκάφη που χρησι¬ 
μοποιούνται για την εξέταση σε πτήση με όργανα να είναι εξοπλισμένα 
με δύο πομποδέκτες νΗΓ. 

Επίσης, σε κάθε αεροσκάφος πρέπει να υπάρχει εγκατεστημένη αμφί- 
δρομη ενδοεπικοινωνία για χρήση από τον εκπαιδευτή και το μαθητή 
για την παρακολούθηση κάθε εκπομπής που κάνει ο άλλος. Όλες οι ρια- 
δισυσκευές πρέπει να πληρούν τις απαιτήσεις του Παραρτήματος 10 
(ΑΝΝΕΧ 10) Τόμος I, Μέρος I του Διεθνούς Οργανισμού Πολιτικής 
Αεροπορίας (ΙΟΑΟ). 

6. Πέραν της κάλυψης των προαναφερομένων απαιτήσεων και σύμ¬ 
φωνα με τους ισχύοντες Κανονισμούς για πτήσεις όψεως την ημέρα και 
με όργανα, κάθε μονοκινητήριο αεροσκάφος πρέπει να είναι εξοπλισμένο 

με! ... 

- Γυροσκοπικό ενδείκτη σκαφών στροφών συνδυαμαένο μετά ενδεί- 
κτο ολισθήσεων. 

- Γυροσκοπικό τεχνικό ορίζοντα. 

- Γυροσκοπικό ενδείκτη πορείας. 

- Ενδείκτη βαθμού, ανόδου - καθόδου. 

- Υψόμετρο ευπαθές, ρυθμιζόμενο για αλλαγές της βαρομετρικής 
πίεσης. 

- Σύστημα ένδειξης ταχύτητας αέρος (ταχύμετρο), εφοδιασμένο με 
κατάλληλο μέσο για πρόληψη της κακής λειτουργίας του από παγοποί- 
ηση. 

7. Αεροσκάφη που χρησιμοποιούνται για βασική εκπαίδευση πρέπει 
να είναι κατάλληλα για περιδινήσεις. 

8. Εκτός από την κάλυψη των προαναφερομένων απαιτήσεων για 
πτήσεις όψεως την ημέρα και με όργανα κάθε εκπαιδευτικό δικινητήριο 
αεροσκάφος πρέπει επί πλέον να διαθέτει: 

α) Δύο (2) πομποδέτκες νΗΓ. 

β) Δύο (2) δέκτης νΟΚ. 

γ) Ένα (1) δείκτη ΑΏΓ και 
δ) Ένα (1) δέκτη 75 ΜΗΖ (ΜΑΚΚΕΚ). 

Τα σήματα από το δέκτη των 75 ΜΗΖ πρέπει να έχουν ακουστική 
και οπτική ένδειξη και ένας χωριστός διακόπτης ΟΝ/ΟΓΓ πρέπει να εί¬ 
ναι εύκολα προσιτός στον εκπαιδευτή. 


9. Πρέπει να υπάρχει ένα χρονόμετρο (ωρολόγιο), με δείκτη δευτερο¬ 
λέπτων, ευκολόχρηστο από το μαθητή κατά την πτήση. 

10. Κατά την εξομοιούμενη πτήση σε συνθήκες πτήσης με όργανα, 
πρέπει να υπάρχουν μέσα που να εμποδίζουν το μαθητή να εκτελεί την 
πτήση με την βοήθεια εξωτερικών σημείων αναγνώρισης. Η χρήση γεί¬ 
σου κεφαλής ή παρόμοιων μέσων που δεν καλύπτουν την ανωτέρω 
απαίτηση δεν είναι επιτρεπτά για σκοπούς εξετάσεων. 

Τα φορητά καλύμματα που χρησιμοποιούνται για την εκπαίδευση σε 
εξομοιούμενες συνθήκες πτήσης με όργανα πρέπει να καλύπτουν τις 
ακόλουθες απαιτήσεις: 

α) Να επιτρέπουν την ελεγχόμενη οπτικά απογείωση, 
β) Να εμποδίζουν το μαθητή να χρησιμοποιεί εξωτερικά σημεία ανα¬ 
φοράς σε εξομοιούμενες συνθήκες πτήσης με όργανα και από τις δύο 
πλευρές του διαμήκους άξονα του αεροσκάφους, 
ι.-για μονοκινητήρια αεροπλάνα μέχρι 75° 
α.- για διακινητήρια αεροπλάνα μέχρι 60° 

γ) Να επιτρέπουν στον μαθητή και τον εκπαιδευτή απρόσκοπτη πρό¬ 
σβαση σε όλα τα χειριστήρια με απεριόριστη θέα των οργάνων, ιδιαίτερα 
της μαγνητικής πυξίδας κατά τη διάρκεια της πτήσης με περιορισμό της 
χρήσης των οργάνων πτήσης. 

δ) Να είναι τοποθετημένα έτσι ώστε να εξασφαλίζουν ελάχιστη πα¬ 
ρεμβολή στη θέα ολόγυρα της κανονικής θέσης καθίσματος του εκπαι¬ 
δευτή. 

ε) Να είναι εύκολο να τοποθετούνται και να αφαιρούνται κατά την 
πτήση και να είναι κατασκευασμένα από υλικό που εύκολα θα λυγίζει. 

στ) Πρέπει να παρέχονται μέσα κάλυψης του τεχνητού ορίζοντα και 
του ενδείκτη πορείας για εκπαίδευση σε πτήση μέ περιορισμένο αριθμό 
οργάνων. 

Άρθρο 6 

Προσωπικό Σχολής 

ΠΡΟΣΟΝΤΑ - ΚΑΘΗΚΟΝΤΑ - ΑΞΙΟΠΟΙΗΣΗ - ΜΗΤΡΩΑ 
1.0 εκμεταλλευόμενος την Σχολή είναι υποχρεωμένος να προσλάβει 
επαρκή αριθμό προσωπικού, πλήρους απασχόλησης, που να έχει τα 
απαραίτητα προσόντα και να είναι ικανό στην ειδικότητά του και στην 
τεχνική της εκπαίδευσης. 

Αρχιεκπαιδευτής Σχολής. 

2. Ο Αρχιεκπαιδευτής είναι υπεύθυνος για τον συντονισμό της εκπαί¬ 
δευσης εδάφους, στον απομιμητή πτήσης και της εκπαίδευσης στον 
αέρα, επιβλέπει την πρόοδο κάθε μαθητή χωριστά και βεβαιώνεται για 
την ικανοποιητική ολοκλήρωση της εκπαίδευσης. 

Ο Αρχιεκπαιδευτής πρέπει μέσα στα τρία (3) τελευταία χρόνια πριν 
από την τοποθέτηση του σαν αρχιεκπαιδευτής στη Σχολή να είναι κάτο¬ 
χος των παρακάτω: 

α) Τουλάχιστον πτυχίο επαγγελματία χειριστή και ειδικότητα πτή¬ 
σης με όργανα, σε ισχύ, σε αεροσκάφη ανάλογα με το εφαρμοζόμενο 
πρόγραμμα της σειράς εκπαίδευσης της Σχολής. 

β) Ειδικότητα εκπαιδευτή πτήσεων, σε ισχύ στην κατηγορία και τάξη 
των αεροσκαφών που χρησιμοποιούνται για την εγκεκριμένη σειρά εκ¬ 
παίδευσης της σχολής. 

γ) Ικανότητα Κυβερνήτη εφόσον απαιτείται για ένα (1) τουλάχιστον 
τύπο αεροσκάφους της κατηγορίας και τάξης που χρησιμοποιούνται για 
την εγκεκριμένη σειρά εκπαίδευσης της Σχολής. 

3. Αρχιεκπαιδευτής Πτήσεων 

Ο Αρχιεκπαιδευτής πτήσεων πρέπει: 

α) Να είναι κάτοχος τουλάχιστον επαγγελματικού πτυχίου χειριστού 
αεροσκαφών Πολιτικής Αεροπορίας (Π.Α.) και ειδικότητας πτήσης με 
όργανα, σε ισχύ, αντίστοιχα προς την κατηγορία και τάξη των αεροσκα¬ 
φών που χρησιμοποιούνται κατά την εκπαίδευση από την Σχολή. 

β) Να είναι κάτοχος ειδικότητας εκπαιδευτή πτήσεων, σε ισχύ, για 
τους τύπους των αεροσκαφών που χρησιμοποιούνται κατά την εκπαί¬ 
δευση από την Σχολή. 

γ) Να είναι κάτοχος ικανότητας Κυβερνήτη στους τύπους αεροσκα¬ 
φών που χρησιμοποιούνται κατά την εκπαίδευση από την Σχολή. 

δ) Να έχει συμπληρώσει 2000 ώρες πτήσης σαν Κυβερνήτης από τις 
οποίες οι 1000 ώρες τουλάχιστον να είναι ώρες εκπαιδευτή πτήσεων 
και 100 ώρες εκπαιδευτή σε εκπαίδευση με όργανα. 

4. Εκπαιδευτές Πτήσεων 

Οι εκπαιδευτές πτήσεων πρέπει: 

α) Να είναι κάτοχοι τουλάχιστον επαγγελματικού πτυχίου χειριστή 
αεροσκαφών και ειδικότητας πτήσης με όργανα, σε ισχύ, αντίστοιχα 
προς την κατηγορία και την τάξη των αεροσκαφών, που χρησιμοποιού- 

νται κατά την εκπαίδευση από την Σχολή. 

β) Να είναι κάτοχοι ειδικότητας εκπαιδευτή πτήσεων, σε ισχύ, για 
όλους τους τύπους των αεροσκαφών που χρησιμοποιούνται κατά την εκ¬ 
παιδευτική σειρά της Σχολής. 

γ) Να είναι κάτοχοι ικανότητας Κυβερνήτη στους τύπους αεροσκα¬ 
φών που χρησιμοποιούνται κατά την εκπαιδευτική σειρά της Σχολής. 

δ) Να έχουν συπληρώσει 1500 τουλάχιστον ώρες πτήσης σαν Κυβερ¬ 
νήτες οιντίστοιχα στην κατηγορία και τάξη αεροσκαφών από τις οποίες 
500 ώρες σαν εκπαιδευτές πτήσεων και 100 ώρες σαν εκπαιδευτές σε 
πτήσεις με όργανα. 

ε) Η πρόσληψη από Σχολή, εκπαιδευτών πτήσεων, για περιορισμένο 
χρόνο δεν επιτρέπεται εκτός εάν υπάρχει σχετική έγκριση της Τ.Π.Α. Ο 
χρόνος προσλήψεως δεν πρέπει να είναι μικρότερος του χρόνου μιάς εκ¬ 
παιδευτικής σειράς. 

στ) Για κάθε εκπαιδευτή πτήσεων πρέπει να (αντιστοιχούν όχι περισ¬ 
σότεροι των έξι (6) μαθητών. 

ζ) Η ικανότητα των εκπαιδευτών πτήσεων σε κάθε τύπο αεροσκά¬ 
φους που χρησιμοποιείται στην εκπαίδευση μαθητών πρέπει να ανανεώ¬ 
νεται για κάθε τύπο μονοκινητήριου και πολυκινητρίου αεροσκάφους 
κάθε έξι (6) μήνες με πρακτική εξέταση σε πτήση. 

Σε περίπτωση που εκπαιδευτής έχει ικανότητα σε μονοκινητήρια και 
πολυκίνητήρια αεροπλάνα, η ανανέωση θα γίνεται εκ περιτροπής το 
πρώτο εξάμηνο σε μονοκινητήρια και το δεύτερο σε πολυκίνητήρια. 

η) Η ειδικότητα εκπαιδευτή πτήσεων πρέπει να ανανεώνεται κάθε 
δώδεκα (12) μήνες με πρακτική σε πτήση εξέταση. 

θ) Οι πρακτικές σε πτήσεις εξετάσεις για την ανανέωση ικανοτήτων 
και ειδικότητας εκπαιδευτή, θα διενεργούνται από εξουσιοδοτημένους 
από την Τ.Π.Α. εξεταστές της Σχολής. 

5. Εκπαιδευτές σε απομιμητή πτήσης 

Οι εκπαιδευτές απομιμητή πτήσης πρέπει: 

α) Να είναι κάτοχοι τουλάχιστον επαγγελματικού πτυχίου χειριστή 
αεροσκαφών Πολιτικής Αεροπορίας κατηγορίας και τάξης που εξομοι¬ 
ώνεται ο απομιμητής πτήσης και να έχουν εκπαιδευτική πείρα, ή 
β) Να έχουν πείρα εκπαιδευτόύ σε απομιμητή πτήσης αεροσκαφών 
πολιτιής ή πολεμικής αεροπορίας. 

γ) Να έχουν περάσει επιτυχώς πρακτική εξέταση επί του απομιμητή 
πτήσης που χρησιμοποιείται από την Σχολή, από εξουσιοδοτημένο από 
την ΥΠΑ εξεταστή για τη διαπίστωση της εκπαιδευτικής τους ικανότη¬ 
τας. 

δ) Η τυχόν μερική απασχόληση εκπαιδευτών σε απομιμητή που δεν 
ανήκουν στην Σχολή απαιτεί την έγκριση της ΤΠΑ. 

6. Εκπαιδευτικό Προσωπικό Εδάφους 
α. Ο αρχιεκπαιδευτής εδάφους πρέπει: 

ι. Να έχει πτυχίο χειριστή εναερίων γραμμών επί αεροσκαφών πολι¬ 
τικής αεροπορίας ή αντίστοιχη εμπειρία σε αεροσκάφη της πολεμικής 
αεροπορίας. 

ιι. Να έχει παρακολουθήσει εκπαιδευτικό πρόγραμμα εκπαιδευτή και 
να έχει προηγούμενη εμπειρία ως εκπαιδευτής εδάφους, 
ιιι. Να έχει προσληφθεί με πλήρη απασχόληση, 
β) Εκπαιδευτές εδάφους 

Οι εκπαιδευτές εδάφους πρέπει να έχουν πτυχίο που να καλύπτει το 
διδασκόμενο μάθημα και προηγούμενη αεροπορική διδακτική εμπειρία. 

Η Σχολή πρέπει να έχει, με πλήρη απασχόληση, προσλάβει δύο του¬ 
λάχιστον εκπαιδευτές εδάφους, συμπεριλαμβανομένου και του αρχιεκ- 
παιδευτή εδάφους. Η εκπαίδευση εδάφους πρέπει να γίνεται σε τάξεις 
μαθητών που δεν υπερβαίνουν τους είκοσι τέσσερεις (24) όταν η διδα¬ 
σκαλία τους δεν απαιτεί σημαντική πρακτική εργασία, ούτε να υπερβαί¬ 
νει τους δέκα έξι (16) μαθητές για μαθήματα που η πρακτική διδασκα¬ 
λία τους απαιτεί υψηλό βαθμό επιτήρησης ή εκτεταμένη χρήση του εξο¬ 
πλισμού επίδειξης. 

7. Διοικητικό Προσωπικό 

Το Διοικητικό προσωπικό πρέπει να είναι επαρκές για να τηρούνται: 
α) Μητρώα εκπαιδευτικής προόδου του κάθε μαθητή ξεχωριστά πριν 
και κατά την διάρκεια της εκπαίδευσής του. 

β) Λεπτομερή στοιχεία της προόδου κάθε μαθητή της παρεχόμενης 
εκπαίδευσης, στο έδαφος, σε πτήση και σε απομιμητή πτήσης. 

γ) Λεπτομερείς και τακτικές εκθέσεις προόδου που βασίζονται σε 
ατομικές κρίσεις και αναφορές των εκπαιδευτών, σε κανονικές σε πτήση 
εξετάσεις προόδου και στις λοιπές εξετάσεις προόδου που προβλέπονται 
από την Σχολή. 


Άρθρο 7 

ΕΚΠΑΙΔΕΥΤΙΚΑ ΜΕΣΑ ΚΑΙ ΕΥΚΟΛΙΕΣ 

1. Εκπαιδευτικά αεροσκάφη 

Η Σχολή πρέπει να έχει διαθέσιμο ένα επαρκή αριθμό εκπαιδευτικών 
αεροσκαφών κατηγορίας και τάξης ανάλογου με την παρεχόμενη από 
την Σχολή εκπαίδευση. Ένας επαρκής στόλος εκπαιδευτικών αεροσκα¬ 
φών πρέπει να είναι διαθέσιμος, αποτελούμενος από: 

α). Ελαφρά μονοκινητήρια αεροσκάφη για το αρχικό στάδιο, 
β) Ελαφρά δικινητήρια αεροσκάφη για το προχωρημένο στάδιο, 
γ) Αεροπλάνα κατάλληλα για επίδειξη απώλειας στήριξης, περιδίνη¬ 
σης και ακροβατικών. 

δ) Αεροσκάφη κατάλληλα εξοπλισμένα για να είναι ικανά να πετούν 
σύμφωνα με τους Κανόνες Πτήσης με Όργανα (ΙΕ) μέσα σε ελεγχόμενο 
εναέριο χώρο. 

2. Χώροι και μέσα εξυπηρέτησης πτήσεων στο αεροδρόμιο που χρησι¬ 
μοποιείται για εκπαίδευση. 

Απαιτούνται οι κατωτέρω χώροι και μέσα: 
α) Αίθουσα επιχειρήσεων με μέσα για την παρακολούθηση και τον 
έλεγχο των εκπαιδευτικών πτήσεων. 

β) Αίθουσα σχεδιασμού πτήσεων που να διαθέτει: 

- απαραίτητους σε ισχύ χάρτες και διαγράμματα. 

- σε ισχύ αεροναυτικές πληροφορίες. 

- πρόσφατες μετεωρολογικές πληροφορίες. 

- συστήματα επικοινωνίας με την αίθουσα επιχειρήσεων και τον Έλ- 
γχο Εναέριας Κυκλοφορίας. 

- χάρτες που να απεικονίζουν τις κανονικές διαδρομές ταξιδιού. 

- χάρτες που να απεικονίζουν τις απαγορευτικές επικίνδυνες και πε¬ 
ριορισμένες περιοχές που έχουν καθιερωθεί και ισχύουν. 

γ) Αίθουσες καταλλήλων διαστάσεων και επιπλωμένες για την ενη¬ 
μέρωση των χειριστών προ και μετά την πτήση. 

δ) Κατάλληλα γραφεία (χώροι) για το επιβλέπον προσωπικό, 
ε) Γραφεία ή γραφεία (χώροι) που θα χρησιμοποιούν οι εκπαιδευτές 
πτήσεων για την σύνταξη των εκθέσεων τους για τους μαθητές και την 
συμπλήρωση των μητρώων κ.λπ. 

στ) Επιπλωμένες αίθουσες κατάλληλων διαστάσεων για την οινά- 
παυση εκπαιδευτών και μαθητών. 

ζ) Επαρκείς χώροι υγιεινής με νιπτήρες κ.πλ. 

3. Απομιμητές πτήσεων 

Κάθε απομιμητής πτήσης πρέπει να είναι εγκατεστημένος σε κατάλ¬ 
ληλο χώρο και να πληρεί από πλευράς λειτουργικότητας, και απόδοσης 
τις απαιτήσεις της ΥΠΑ και να είναι εγκεκριμένος από αυτή. 

4. Χώροι και μέσα παροχής εκπαίδευσης στο έδαφος 

Οι εγκαταστάσεις για την εκπαίδευση εδάφους πρέπει να βρίσκονται 
εντός ή πλησίον του βασικού αεροδρομίου που χρησιμοποιείται για εκ¬ 
παίδευση και πρέπει να περιλαμβάνουν: 

α) Αίθουσες διαδασκαλίας που να καλύπτουν τον αριθμό των μαθη¬ 
τών της κάθε εκπαιδευτικής σειράς. 

β) Αίθουσες που να περιέχουν κατάλληλο εξοπλισμό επίδειξης για την 
υποστήριξη των μαθημάτων και διαλέξεων εδάφους. Ο εξοπλισμός πρέ¬ 
πει να περιλαμβάνει τομές εξαρτημάτων και οργάνων, κατάλληλα δια¬ 
γράμματα τοίχου, διαφάνειες ομοιώματα, συσκευές επίδειξης συστημά¬ 
των και ομοιώματα θαλάμου διακυβέρνησης αεροσκαφών, σκάφους, κι- 
νητήρος, συστημάτων και εξοπλισμού. 

γ) Εξοπλισμό για την εκπαίδευση και πρακτική εξάσκηση στη ραδιο¬ 
τηλεφωνία. 

δ) Βιβλιοθήκη που να διαθέτει τα απαιτούμενα εγχειρίδια που να κα¬ 
λύπτουν τη διδασκόμενη ύλη καθώς επίσης κάθε άλλη σχετική με την 
εκπαίδευση έκδοση που κρίνεται απαραίτητη από τη Σχολή, 
ε) Γραφεία για το εκπαιδευτικό προσωπικό, 
στ) Κατάλληλη θέρμανση, εξαερισμό και φωτισμό, 
η) Επαρκείς χώρους υγιεινής με νιπτήρες κ.λπ. 

5. Υγειονομική κατάσταση μαθητών - Προσωπικά μητρώα μαθητών 
Η Σχολή πρέπει να φροντίζει για την έγκαιρη υγειονομική εξέταση 

των μαθητών. Μάθητής για να γίνει δεκτός για εκπαίδευση πρέπει να 
κατέχει το προβλεπόμενο πιστοποιητικό υγείας, σύμφωνα με τις διατά¬ 
ξεις του Β.Δ. 890/62 (Α225). 

Η Σχολή πρέπει να τηρεί μητρώα στα οποία να καταχωρούνται προ¬ 
σωπικά στοιχεία, για κάθε μαθητή, περιλαμβανομένης καί της ημερο¬ 
μηνίας λήξης του πιστοποιητικού υγείας και του πτυχίου, όπου απαιτεί¬ 
ται. 

6. Μητρώά εκπαίδευσης μαθητών. ,. 

Το σχέδιο του εντύπου στο οποίο θα καταγράφονται τα στοιχεία της 

εκπαίδευσης των μαθητών, πρέπει να καθορίζεται στο Εγχειρίδιο Εκ¬ 
παίδευσης. Τα μητρώα, πρέπει να περιλαμβάνουν περιορισμένα στοι¬ 
χεία κάθε μαθητή, το σύνολο της απαιτούμενης εκπαίδευσης στην 
πτήση και καθημερινά εγγραφή των στοιχείων της εκπαίδευσης στην 
πτήση, που θα περιλαμβάνει λεπτομέρειες των ασκήσεων που έγιναν, 
τις παρατηρήσεις του εκπαιδευτή για τις επιδόσεις, τους ελέγχους προό¬ 
δου, περιληπτηκές αναφορές και κρίσεις ως και τα αποτελέσματα και 
των τελικών εξετάσεων μέσα στα πλαίσια της Σχολής, πριν την τελική 
εξέταση της ΥΠΑ για την απόκτηση του πτυχίου. Παρόμοια στοιχεία 
τηρούνται και για την εκπαίδευση εδάφους. 

7. Εγχειρίδια λειτουργίας και Εκπαίδευσης και Βιβλία Εντολών 
α) Πρόσωπο που ζητάει την άδεια ίδρυσης και λειτουργίας Σχολής 
πρέπει να έχει έτοιμα τα Εγχειρίδια Οργάνωσης και Λειτουργίας ως και 
Εκπαίδευσης. Τα εγχειρίδια αυτά πρέπει να περιέχουν τις απαραίτητες 
πληροφορίες, και οδηγίες για να καθιστούν το προσωπικό ικανό να εκτε- 
λεί τα καθήκοντά του και να καθοδηγεί τους μαθητές στο να ακολουθούν 
τα προγράμματα εκπαίδευσης με αποδοτικότητα. 

β) Σχολή που κατέχει άδεια για την εκπαίδευση σειράς μαθητών 
οφείλει να παρέχει στην ΤΠΑ όλα τα στοιχεία από τα οποία προκύπτει 
ότι οι πληροφορίες που απαιτούνται από το παρόν άρθρο είναι διαθέσιμες 
γραπτώς στο προσωπικό και στους μαθητές αναλόγως. 

γ) Το εγχειρίδιο Οργάνωσης και Λειτουργίας πρέπει να περιέχει πλη¬ 
ροφορίες για την κάθε κατηγορία του προσωπικού π.χ. ιπτάμενο προ¬ 
σωπικό, εκπαιδευτικό προσωπικό εδάφους, προσωπικό λειτουργίας της 
Σχολής. 

δ) Το εγχειρίδιο εκπαίδευσης πρέπει να καθορίζει την ύλη εκπαίδευ¬ 
σης εδάφους, στον αέρα και της εκπαίδευσης σε απομιμητή πτήσης ως 
και πρόσθετες απαιτήσεις και πληροφορίες που καθορίζονται κατά περί¬ 
πτωση με απόφαση του Διοικητού της ΤΠΑ. 

ε) Τροποποιήσεις του συστήματος λειτουργίας και διαδικασιών της 
σχολής καθώς επίσης προσωρινές εντολές ή τροποποιήσεις αυτών πρέ¬ 
πει να καταχωρούνται στα βιβλία εντολών των εκπαιδευτών και μαθη¬ 
τών. 

Άρθρο 8 

1. Εκπαίδευση - Προγράμματα Εκπαίδευσης 
Τα προγράμματα εκπαίδευσης πρέπει να καλύπτουν όλα τα θέματα 
κάθε εκπαιδευτικής σειράς χειριστών και να περιλαμβάνουν: 

α) Ανάλυση της εκπαίδευσης στην πτήση και στο έδαφος ανά εβδο¬ 
μάδα και εκπαιδευτικό στάδιο, 

β) Αναλυτικά προγράμματα πρακτικής εξάσκησης στο έδαφος και 
στην πτήση. 

γ) Ανάλυση της διδακτέας ύλης. 

1.1. Επίπεδο Εκπαίδευσης 

α) Η Εκπαίδευση που παρέχει η Σχολή σε κάθε σειρά μαθητών πρέ¬ 
πει να είναι τέτοιου βαθμού, ώστε μετά το τέλος της εκπαίδευσης ο από- 
φοιτών να καλύπτει τις απαιτήσεις για την απόκτηση οιντίστοιχου πτυ¬ 
χίου ή ειδικότητος από την Τ.Π.Α. 

β) Η εκπαίδευση σε απομιμητή πτήσης πρέπει να είναι παράλληλη με 
την εκπαίδευση στην πτήση και στο έδαφος, ώστε να εξασφαλίζεται η 
ικανότητα των μαθητών στο να μπορούν να εφαρμόζουν στην πτήση τις 
γνώσεις που αποκτούν στον απομιμητή. 

γ) Προβλήματα που παρουσιάζονται κατά την εκπαίδευση στην 
πτήση πρέπει να επιλύονται κατά τη διάρκεια της εκπαίδευσης στον 
απομιμητή πτήσης σύμφωνα με καθιερομένες από τη Σχολή διαδικα¬ 
σίες. 

1.2. Εκπαίδευση Εδάφους και σε Πτήση 

Η διάρκεια της εκπαίδευσης στο έδαφος και στην πτήση ως και σε 
απομιμητή πτήσης ορίζεται από την Σχολή και εγκρίνεται από την 
ΤΠΑ. 

1.2.1. Προγράμματα Εκπαίδευσης στο έδαφος για Πτυχίο Επαγ- 
γελματία χειριστή με Ειδικότητα Πτήσης με Όργανα 

Η εκπαίδευση στο έδαφος πρέπει να παρέχει στο μαθητή ικανοποιητι¬ 
κές βασικές γνώσεις επί της ύλης των κατωτέρω παθημάτων και να κα¬ 
λύπτει τουλάχιστον 670 ώρες που θα κατανέμονται κατά μάθημα ως 
ακολούθως: 

Μαθήματα Ώρες Διδασκαλίας 

- Νομοθεσία Πολιτικής Αεροπορίας (Κανόνες και δια¬ 
δικασίες Εναέριας Κυκλοφορίας, Κανονισμοί Τεχνι¬ 
κής Εκμετάλλευσης, Πτυχία και Άδειες, Αεροπο¬ 
ρικά Ατυχήματα κλπ.) 50 
- Γενικές και Ειδικές Τεχνικές Γνώσεις Αεροσκαφών 80 


- Επιδόσεις αεροσκαφών 30 

- Σχεδίαση πτήσης 80 

- Μετεωρολογία 70 

- Αεροναυτιλία (Γενικά, Αεροναυτικοί χάρτες. Γήινος 

Μαγνητισμός, πυξίδες, όργανα, χρήση ραδιοβοη¬ 
θημάτων, ασκήσεις) 120 

- Ραδιοτηλεφωνία, Σήματα ΜΟΚ5Ε (Αεροπορική ορο¬ 
λογία, ασκήσεις) 30 

- θεωρία πτήσης 40 

- Σκάφη - Κινητήρες - Εξαρτήματα (Γενικά και ει¬ 
δικά επί τύπων)70 

- Ραδιοβοηθήματα - ΚΑϋΑΚ 30 

- Ανθρώπινος Παράγοντας - Δυνατότητες - Περιορι¬ 

σμοί - Αεροπορική- Ιατρική 20 

- Αγγλικά (Αεροπορική ορολογία) 50 

Επαρκής χρόνος θα πρέπει να διαμοιράζεται για πρακτικές εξασκή¬ 
σεις, δοκιμαστικές ασκήσεις μαθημάτων,, ελέγχους προόδου, επαναλή¬ 
ψεις, επιδείξεις, προβολή ταινιών κ.λ.π. Ο χρόνος που θα διατίθεται για 
αυτό μπορεί να πλησιάζει το 25% του ανωτέρω χρόνου των ωρών κατά 
μάθημα. 

Ο καταμερισμός του συνολικού χρόνου σε διαλέξεις, πρακτική εξά¬ 
σκηση, επαναλήψεις κ.λ.π. θα καθορίζεται από τους υπεύθυνους της 
Σχολής. 

1.2.2. Προγράμματα Εκπαίδευσης σε Πτήσεις και σε Απομιμητή 
Πτήσης για Πτυχίο Επαγγελματία Χειριστή με Ειδικότητα Πτήσης με 
Όργανα 

Το πρόγραμμα για την εκπαίδευση στην πτήση εγκρίνεται από την 
Τ.Π.Α. και περιλαμβάνει 250 τουλάχιστον ώρες πτήσης. Στο γενικό 
σύνολο των 250 ωρών πτήσης πρέπει να περιλαμβάνονται: 

α) Δέκα (10) τουλάχιστον ώρες εκπαίδευσης σε πτήση ναυτιλίας, 
β) Πέντε (5) τουλάχιστον ώρες εκπαίδευσης σε νυκτερινές πτήσεις, 
γ) Πενήντα (50) τουλάχιστον ώρες εκπαίδευσης σε πτήση με όργανα, 
εκ των οποίων είκοσι (20) ώρες μπορούν να εκτελεσθούν σε απομιμητή 
πτήσης. 

δ) Πενήντα (50) τουλάχιστον ώρες πτήσεις ΜΟΝΟΣ (50ΓΟ) σε πτή¬ 
σεις ταξιδιού εκ των οποίων πέντε (5) τουλάχιστον ώρες σε νυκτερινές 
πτήσεις. ' 

ε) Πέντε (5) τουλάχιστον ώρες σε πτήσεις ταξιδιού με όργανα παρου¬ 
σία εκπαιδευτού. 

Το υπόλοιπο των ωρών εκπαίδευσης σε πτήσεις μπορεί να συμπλη¬ 
ρωθεί με πτήσεις γενικού χειρισμού του αεροπλάνου. 

Η κατανομή των ωρών της εκπαίδευσης σε πτήσεις γενικού χειρι¬ 
σμού εγκρίνεται από την ΐ.Π.Α. 

Το Πρόγραμμα πρέπει να περιλαμβάνει επαρκή εκπαίδευση στην 
πτήση «ΜΟΝΟΣ» (80ΕΟ) να επιτρέπει στο μαθητή, την συμπλήρωση 
της πτητικής του πείρας σαν Κυβερνήτης ή «ΜΟΝΟΣ» (80ΕΟ) κατά τη 
διάρκεια της εκπαίδευσής του για να μπορέσει να ανταποκριθεί στις 
απαιτήσεις του Κανονισμού της Τ.Π.Α. περί Πτυχίων και Αδειών για 
τη χορήγηση του πτυχίου και της ειδικότητας. 

1.3. Πτυχίο Επαγγελματία Χειριστή 

Το πρόγραμμα της εκπαίδευσης σε πτήση εγκρίνεται από την Τ.Π.Α. 
Το γενικό σύνολο ωρών σε πτήση είναι αυτό που απαιτείται και επι¬ 
μερίζεται από τον σε ισχύ κανονισμό περί πτυχίων και Αδειών της ΤΠΑ 
για αεροπλάνα και ελικόπτερα. 

1.4. Ειδικότητα πτήσης με όργανα 

Η εκπαίδευση για την απόκτηση της ειδικότητας πτήσης με όργανα 
από πτυχιούχο χειριστή Πολιτικής Αεροπορίας, πραγματοποιείται στη 
Σχολή μετά από έγκριση των εφαρμοζομένων προγραμμάτων εκπαί¬ 
δευσης εδάφους και σε πτήση. Τα προγράμματα πρέπει να καλύπτουν 
τουλάχιστον τις απαιτήσεις του Κανονισμού περί Πτυχίων και Αδειών 
Πολιτικής Αεροπορίας. 

2. Αναγνώριση χρόνου πτήσης Κυβερνήτη υπό επίβλεψη 
Από τις ώρες πτήσης ως Κυβερνήτης που προβλέπονται στο πρό¬ 
γραμμα εκπαίδευσης για την απόκτηση πτυχίου επαγγελματία χειριστή 
με ειδικότητα πτήσης με όργανά μπορούν να αναγνωρισθούν ως ώρες 
πτήσης Κυβερνήτη υπό την επίβλεψη εκπαιδευτή επιβαίνοντος στο αε¬ 
ροσκάφος όχι περισσότερες των δώδεκα (12). 

Σε περίπτωση σειράς εκπαίδευσης για πτυχίο επαγγελματία χειρι¬ 
στή, μόνο οκτώ (8) ώρες πτήσης, μπορούν να αναγνωρισθούν ως Κυ¬ 
βερνήτης υπό την επίβλεψη εκπαιδευτή. 

Επιτρέπεται αναγνώριση ωρών πτήσης μαθητή ως Κυβερνήτης, υπό 
επίβλεψη εκπαιδευτή και μόνο για τις ώρες πτήσης στις εξετάεις της 
Σχολής επιτυχούς επίδοσής του ή στις πρακτικές εξετάσεις σε πτήση, 

που διενεργούνται από την ΥΠΑ και σ’ αυτές, που γίνονται κατ’ επιλο¬ 
γήν των εξεταστών πτήσεων αυτής. 

Για να έχουν δικαίωμα μαθητές καταχώρησης ωρών πτήσης σαν 
Κυβερνήτες υπό επίβλεψη εκπαιδευτή πρέπει: 

α) Να εκτελούν κατά την πτήση όλα τα καθήκοντα και χειρισμούς του 
Κυβερνήτη. 

β) Να είναι υπεύθυνοι για το σχεδίασμά και την εκτέλεση της πτήσης, 
συμπεριλαμβανομένου του υπολογισμού καυσίμων και της φόρτω- 
σης. 

γ) να συμμορφωθούν με όλους τους ελέγχους των ασκήσεων ακρί¬ 
βειας και διαδικασιών ανάγκης όπως καθορίζονται από τη Σχολή. 

δ) Να εκτελούν την απογείωση και προσγείωση των αεροσκαφών και 
να επιλύουν χωρίς άλλη βοήθεια όλα τα προβλήματα των διαδικασιών 
εναέριας κυκλοφορίας, επικοινωνιών και των μετεωρολογικών συνθη¬ 
κών. 

Χρόνος πτήσης Κυβερνήτη υπό επίβλεψη εκπαιδευτή δεν υπολογίζε¬ 
ται σαν πρόσθετος χρόνος πτήσης διπλού χειρισμού. 

Δεν προσμετράται σαν χρόνος πτήσης Κυβερνήτη υπό επίβλεψη, ο 
χρόνος πτήσης, κατά τη διάρκεια του οποίου ο εκπαιδευτής απέρριψε μη 
ορθή ενέργεια του μαθητή που σχεδίαζε να εφαρμόσει κατά τη διάρκεια 
της πτήσης. 

3. Καταχώρηση χρόνου πτήσης με όργανα 

Για τον υπολογισμό του χρόνου πτήσης με όργανα, που καταχωρεί- 
ται για την κάλυψη των απαιτήσεων του πτυχίου ή της ειδικότητος πτή¬ 
σης με όργανα, δεν λαμβάνεται υπόψη ο χρόνος χειρισμών στο έδαφος 
και οποιαδήποτε χρονική περίοδο, που καταναλώνεται στη χρησιμοποί¬ 
ηση εξωτερικών χαρακτηριστικών σημείων κατά την πτήση, διαθέσι¬ 
μων μεταξύ της έναρξης της τροχοδρόμησης για απογείωση και της 
ολοκλήρωσης της προσγείωσης. 

4. Δειγματοληπτικοί Έλεγχοι Πτήσης 

Οι εξουσιοδοτημένοι εξεταστές πτήσης της Υ.Π.Α. εκτελούν πτήσεις 
αξιολόγησης για την διαπίστωση της προόδου των μαθητών σε οποια¬ 
δήποτε φάση κάθε σειράς μαθητών. 

Οι εξεταστές πτήσης της Υ.Π.Α. προετοιμάζουν το θέμα εκτέλεσης 
πτήσεων αξιολόγησης με τον αρχιεκπαιδευτή πτήσεων της Σχολής και 
παρακολουθούν την προ της πτήσης ενημέρωση του μαθητή. 

Τα μητρώα εκπαίδευσης μαθητών διατίθενται στον εξεταστή πτήσων 
της Υ.Π.Α. 

Ο εξεταστής πτήσεων της Υ.Π.Α. πληροφορεί τον αρχιεκπαιδευτή 
πτήσεων της Σχολής ή τον αναπληρωτή του δια τις τυχόν αδυναμίες 
στην απόδοση του μαθητή που διαπιστώνει κατά την διάρκεια της πτή¬ 
σης και που αποκλίνουν από τις καθιερωμένες διδακτικές μεθόδους και 
ειδικώτερα με τα αναφερόμενα στο μητρώο εκπαίδευσης του μαθητή. 

Άρθρο 9 

' Εφαρμογή Διεθνών Απαιτήσεων 

Με βάση το διεθνώς καθιερωμένο Εγχειρίδιο Εκπαίδευσης του Διε¬ 
θνούς Οργανισμού Πολιτικής Αεροπορίας (ϋΟΟ 71.2 - ΑΝ/857 
ΡΑΚΤ Α1, ΡΑΚΤ Β1 και ΡΑΚΤ Β-5 νΟΕΙΜΕ 1), ο Διοικητής ΥΠΑ, 
με απόφασή του, καθορίζει τις πρόσθετες απαιτήσεις, που πρέπει να πε¬ 
ριλαμβάνονται στα προβλεπόμενα, από το παρόν Διάταγμα, εγχειρίδια. 

Στον Υπουργό Μεταφορών και Επικοινωνιών ανατίθεται η δημο¬ 
σίευση και εκτέλεση του παρόντος Διατάγματος. 

Αθήνα, 25 Αυγούστου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 


Α ΠΟΦΑΣΕΙ Σ 

(4) 

Πράξη Διοικητή αριθ. 2111/20.8.92 
(Άρθρο 1, του Ν. 1266/82) 

Κατάργηση των εξωλογιστικών λογαριασμών που τηρούν στην 
Τράπεζα της Ελλάδος οι επιχειρήσεις που ασχολούνται με πρακτο¬ 
ρεύσεις και λοιπές συναφείς εργασίες ποντοπόρων ή μικτόπλοων 
πλοίων και οι νηογνώμενες. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

β) Την ΠΔ/ΤΕ 1963/29.7.91 «Κατάργηση των εξωλογιστικών 
λογαριασμών που τηρούν στην Τράπεζα της Ελλάδος οι ναυτιλιακές 
επιχειρήσεις», όπως ισχύει.. 

γ) Την 16527/22.4.54 (ΦΕΚ Β92) κοινή απόφαση των Υπουργών 
Οικονομικών, Εμπορίου και Εμπορικής Ναυτιλίας και την Ε4/3280/ 
Φ7/6.5.87 (ΦΕΚ Β240) απόφαση του Υπουργού Εμπορίου, 
δ) Την απόφαση ΥΔΣ 344/15/16.1.79. 
ε) Την απόφαση Ν.Ε. 1151/6/20.5.60 «Ρύθμιση θεμάτων αναγο- 
μένων εις την εξ Ελλάδος διαχείρισιν του, υπό των Ναυτιλιακών Επιχει¬ 
ρήσεων ή των πλοιοκτητών, κτωμένου συναλλάγματος», όπως ισχύει 
και τις σχετικές εγκυκλίους της Τράπεζας της Ελλάδος, που ρυθμίζουν 
τη διαδικασία τήρησης των εξωλογιστικών λογαριασμών στην Τράπεζα 
της Ελλάδος. 

στ) Τη σκοπιμότητα κατάργησης του προληπτικού συναλλαγματικού 
ελέγχου και απλούστευσης των διαδικασιών ελέγχου της τήρησης των 
συναλλαγματικών υποχρεώσεων των πιο πάνω επιχειρήσεων και των 
νηογνωμόνων, αποφάσισε τα ακόλουθα: 

1. Από 1 Ιανουάριου 1993 καταργούνται οι εξωλογιστικοί λογαρια¬ 

σμοί που τηρούν στην Τράπεζα της Ελλάδος α) οι επιχειρήσεις που 
ασχολούνται με πρακτορεύσεις και λοιπές συναφείς εργασίες όπως, ναυ¬ 
λώσεις, ασφαλίσεις, διακανονισμούς αβαριών, μεσιτεία ναυλώσεων ή 
ασφαλίσεων ή αγοραπωλησιών ή ναυπηγήσεων - μετασκευών - επι¬ 
σκευών κλπ. ποντοπόρων ή μικτόπλοων πλοίων, και β) οι νηογνώμο¬ 
νες· , . 

2. Διευκρινίζεται ότι οι διατάξεις νόμων και διοικητικών πράξεων 

που αφορούν στις συναλλαγματικές υποχρεώσεις των πιο πάνω επιχει¬ 
ρήσεων και νηογνωμόνων εξακολουθούν να ισχύουν και μετά.τήν'1 Ια¬ 
νουάριου 1993. . 

3. Ως προς τις εκχωρήσεις συναλλάγματος ή άλλες βεβαιώσεις εισα¬ 
γωγής και δραχμοποιήσεως συναλλάγματος (βεβαιώσεις συναλλαγμα¬ 
τικής κάλυψης) εφαρμόζεται η παράγραφος 3 της ΠΔ/ΤΕ 2010/ 
27.12.91. 

4. Για τα υφιστάμενα, την 31.12.92, υπόλοιπα τών εξωλογιστικών 
λογαριασμών θα ισχύσουν τα ακόλουθα: 

α) Εάν είναι πιστωτικά, επιτρέπεται έως και την 30.6.93, είτε να 
χρησιμοποιηθούν σύμφωνα με τις ισχύουαες διατάξεςι, για την συναλ¬ 
λαγματική τακτοποίηση πληρωμών σε δραχμές ή την κάλυψη οποιων- 
δήποτε αναγκών και υποχρεώσεων σε συνάλλαγμα μέσω της Τράπεζας 
της Ελλάδος (Υποκ/τα όπου τηρούνται οι εξωλογιστικοί λογαριασμοί) ή 
άλλων τραπεζών είτε ακόμη να μεταφερθούν σε πίστωση λογαριασμών 
καταθέσεων σε συνάλλαγμα υπέρ επιχειρήσεων, για τις οποίες, κατά τα 
ισχύοντα επιτρέπεται τούτο, έναντι καταβολής δραχμών με την τρέ¬ 
χουσα τιμή πωλήσεως συναλλάγματος. 

β) Εάν είναι χρεωστικά, εφαρμόζονται οι διατάξεις της παρ. 10 του 
άρθρου 26 του Ν. 2076/92. 

5. Ανατίθεται στη Διεύθυνση Ελέγχου Εφαρμογής των Συναλλαγμα¬ 
τικών Κανόνων της Τράπεζας της Ελλάδος ο έλεγχος για την τήρηση 
των διατάξεων της παρούσας Πράξης. 

6. Η Διεύθυνση Διεθνών Συναλλαγών της Τράπεζας της Ελλάδος 
εξουσιοδοτείται να παρέχει διευκρινήσεις για τις λεπτομέρειες εφαρμο¬ 
γής της παρούσας Πράξης. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Διοικητής 

Ε. Ν. ΧΡΙΣΤΟΔΟΥΛΟΥ 

(5) 

Πράξη Διοικητή αριθ. 2110/20.8.92 
(Άρθρο 1 του Ν. 1266/82) 

Καθορισμός ελάχιστου μετοχικού κεφαλαίου πιστωτικών ιδρυμά¬ 
των. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο ! του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

β) Το άρθρο 5 του Ν. 2076/92 «ανάληψη και άσκηση δραστηριότη¬ 
τας πιστωτικών ιδρυμάτων και άλλες συναφείς διατάξεις» και 

γ) Την ΠΔ/ΤΕ 2053/18.3.92 «ορισμός των ιδίων κεφαλαίων των 
πιστωτικών ιδρυμάτων που έχουν την έδρα τους στην Ελλάδα», αποφά¬ 
σισε τα ακόλουθα: 

1. Για την ίδρυση και λειτουργία στην Ελλάδα πιστωτικού ιδρύματος 
με τη νομική μορφή της ανώνυμης εταιρίας απαιτείται από την κοινο¬ 
ποίηση της παρούσας Πράξης ελάχιστο μετοχικό κεφάλαιο τεσσάρων 
δισεκατομμυρίων δραχμών (δρχ. 4.000.000.000). 

2. Τα πιστωτικά ιδρύματα που ήδη λειτουργούν και των οποίων το 
ύψος των ιδίων κεφαλαίων είναι μικρότερο από το ποσό των τεσσάρων 
δισεκατομμυρίων δραχμών (δρχ. 4.000.000.000) οφείλουν να αυξή¬ 
σουν τα ίδια κεφάλαιά τους μέχρι το ως άνων κατώτατο όριο έως την 
31η Δεκεμβρίου 1992 το αργότερο. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Διοικητής 

Ε. Ν. ΧΡΙΣΤΟΔΟΤΛΟΐ 


( 6 ) 

Συμπλήρωση της απόφασης ΕΝΠΘ 377/4/4.12.87 όπως ισχύει. 

(Συνεδρίαση 503/2.7.92, θέμα 5) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Την απόφαση ΕΝΠΘ 377/4/4.12.87, όπως ισχύει, με την οποία 
δόθηκε η δυνατότητα σε μεταποιητικές επιχειρήσεις και μεταποιητικές 
συνεταιριστικές οργανώσεις να διενεργούν χρηματιστηριακές πράξεις 
ΗΕϋΟΙΝΟ στα χρηματιστήρια εμπορευμάτων, μετάλλων και πολυτί¬ 
μων μετάλλων του εξωτερικού. 

β) Τη σκοπιμότητα επέκτασης της εφαρμογής της προαναφερόμενης 
απόφασης, αποφάσισε τα ακόλουθα: 

Συμπληρώνεται η απόφαση ΕΝΪ1Θ 377/4/4.12.87, όπως ισχύει, 
και καθορίζεται ότι επιτρέπεται και σε εμπορικές επιχειρήσεις να διενερ¬ 
γούν χρηματιστηριακές πράξεις ΗΕϋΟΙΝΟ με ή χωρίς ΟΡΤΙΟΝ5 στα 
χρηματιστήρια εμπορευμάτων, μετάλλων και πολυτίμων μετάλλων του 
εξωτερικού, μέχρι ποσού ίσου με το 50% των πωλήσεών τους του 
προηγούμενου έτους που αφορούν είδη διαπραγματεύσιμα στα ως άνω 
χρηματιστήρια, με αποκλειστικό σκοπό τη διασφάλισή τους από τον κίν¬ 
δυνο της διακύμανσης των τιμών. 

Κατά τα λοιπά η απόφαση ΕΝΠΘ 377/4/4.12.87 όπως ισχύει, 
παραμένει αμετάβλητη. 

Η απόφαση αυτή να δημοσιευθεί στην Εφημερίδα της Κυβερνήσεως. 

0 Πρόεδρος Τα Μέλη Η Γραμματέας 

Ακριβές αντίγραφο 
Αθήνα, 20 Αυγούστου 1992 
Η Γραμματέας 
Μ. ΚΑΡΑΜΠΕΛΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


